[image: image1.emf][image: image2.png]



ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea alocării sumei de 7,00 mii lei din bugetul local al Municipiului Focşani pe anul 2015 pentru premierea câştigătorilor Stagiunii Teatrale a Elevilor, 

ce va avea loc în perioada 28 – 29 mai 2015
              Consiliul Local al Municipiului Focşani, judeţul Vrancea, întrunit în şedinţă ordinară,

Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 7,00 mii lei din bugetul local al Municipiului Focşani pe anul 2015 pentru premierea câştigătorilor Stagiunii Teatrale a Elevilor, ce va avea loc în perioada 28 – 29 mai 2015 şi raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 27220/18.05.2015;
· Văzând avizul favorabil al Comisiei de buget şi administraţie publică;

· Având în vedere adresa comună a Inspectoratului Şcolar Judeţean Vrancea şi a Casei de Cultură a Sindicatelor „Leopoldina Bălănuţă” Focşani nr. 4197/45/05.05.2015 înregistrată la nr. 25124/07.05.2015;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1  Se aprobă alocarea sumei de 7,00 mii lei din bugetul local al Municipiului Focşani pe anul 2015 pentru premierea câştigătorilor Stagiunii Teatrale a Elevilor, ce va avea loc în perioada 28 – 29 mai 2015.
                Art. 2 Suma prevăzută la art.1 va fi alocată din bugetul propriu al Primăriei Municipiului Focşani de la capitolul bugetar „Cultură, recreere şi religie” (67.02), subcapitolul bugetar „Alte servicii în domeniile culturii, recreerii si religiei” (67.02.50), titlu „Bunuri şi servicii” (20), articolul bugetar „Alte cheltuieli cu bunuri și servicii” (20.30.30) şi va fi utilizată astfel: 3,00 mii lei premiul I, 2,00 mii lei premiul II, 1,00 mie lei premiul III, 0,50 mii lei premiul pentru cel mai bun rol feminin, 0,50 mii lei premiul pentru cel mai bun rol masculin. 
               Art. 3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate.

     PREŞEDINTE DE ŞEDINŢĂ,

         Balaban Elena Luminița
                                                                                                     CONTRASEMNEAZĂ,

                                                                                     SECRETARUL MUNICIPIULUI FOCŞANI
                                                                                                      Eduard Marian Corhană
Municipiul Focşani, 28 mai  2015

